

 **นโยบายและทิศทางของโรงเรียนธีรกานท์บ้านโฮ่ง**

 โรงเรียนธีรกานท์บ้านโฮ่ง อำเภอบ้านโฮ่ง จังหวัดลำพูน สังกัด สำนักงานเขตพื้นที่กการศึกษามัธยมศึกษา เขต ๓๕ ได้ตระหนักถึงนโยบาย กลยุทธ์ของหน่วยงานแต่ละระดับในการจัดการศึกษา ตลอดถึงปัญหาอุปสรรคในการดำเนินงานที่ผ่านมา จึงได้กำหนดยุทธศาสตร์ในการดำเนินงานดังนี้

**✪ ปรัชญาโรงเรียน** ปญฺญา  โลกสฺมิ  ปชฺโชโต ปัญญาเป็นแสงสว่างในโลก

**✪ วิสัยทัศน์**

“โรงเรียนธีรกานท์บ้านโฮ่ง เป็นองค์กรพัฒนาคุณภาพผู้เรียนตามมาตรฐานสากล บนพื้นฐานความเป็นไทย”

**✪** เ**อกลักษณ์**

 “เด็กดี ทูบีนัมเบอร์วัน”

**✪ อัตลักษณ์ของโรงเรียน**

 “ยิ้มไว้ทักทาย แต่งกายเรียบร้อย”

**✪ พันธกิจ**

1. จัดการศึกษาขั้นพื้นฐาน ให้มีคุณภาพตามมาตรฐานของโรงเรียนและมาตรฐานสากล และพัฒนาขีดความสามารถของ ผู้เรียนเต็มตามศักยภาพ บนพื้นฐานความเป็นไทย
2. พัฒนาและส่งเสริมให้ผู้เรียนมีคุณธรรม จริยธรรม มีคุณลักษณะที่พึงประสงค์ มีจิตสาธารณะ

 พัฒนาคุณภาพชีวิต สืบสานประเพณีและวัฒนธรรมไทย โดยยึด หลักปรัชญาของเศรษฐกิจ

 พอเพียง

1. จัดสภาพแวดล้อม แหล่งเรียนรู้ ภูมิปัญญาท้องถิ่น นวัตกรรมและสื่อเทคโนโลยีที่ทันสมัย

 เอื้อต่อการเรียนรู้

1. พัฒนาระบบการบริหารจัดการ โดยใช้หลักการบริหารเชิงระบบและการมีส่วนร่วม
2. สร้างเครือข่ายในการพัฒนาคุณภาพการศึกษา
3. พัฒนาบุคลากรให้มีคุณภาพสู่สากล โดยมุ่งเน้นด้านภาษาอังกฤษและการใช้เทคโนโลยี

**✪ เป้าประสงค์**

1. ผู้เรียนมีคุณภาพตามมาตรฐานการศึกษาขั้นพื้นฐานและสามารถพัฒนาขีดความสามารถของตนเองได้เต็มตามศักยภาพ
2. ผู้เรียนมีคุณธรรม จริยธรรม มีคุณลักษณะที่พึงประสงค์ มีจิตสาธารณะ และเป็นพลโลกที่ดี บนฐานปรัชญาของเศรษฐกิจพอเพียง
3. สถานศึกษามีสภาพแวดล้อม แหล่งเรียนรู้ ภูมิปัญญาท้องถิ่น นวัตกรรมและเทคโนโลยี ที่เอื้อต่อการเรียนรู้
4. สถานศึกษามีระบบการบริหารจัดการ โดยใช้หลักการบริหารเชิงระบบและการมีส่วนร่วม
5. ครูและบุคลากรทางการศึกษา มีสมรรถนะในการปฏิบัติงานได้อย่างมีประสิทธิภาพ
6. มีเครือข่ายในการพัฒนาคุณภาพการศึกษา

**✪ ยุทธศาสตร์ และกลยุทธ์ของสถานศึกษา**

**ยุทธศาสตร์ที่ ๑** การจัดการศึกษาเพื่อความมั่นคง

 **กลยุทธ์ที่ ๑** เสริมสร้างความมั่นคงของสถาบันหลัก และการปกครองในระบอบประชาธิปไตยอันมีพระมหากษัตริย์ทรงเป็นประมุข

 **กลยุทธ์ที่ ๒** ส่งเสริมนักเรียนให้มีคุณธรรม จริยธรรม มีคุณลักษณะที่พึงประสงค์

มีจิตสาธารณะบนฐานปรัชญาของเศรษฐกิจพอเพียง

**ยุทธศาสตร์ที่ ๒** การพัฒนาคุณภาพผู้เรียน และส่งเสริมการจัดการศึกษาเพื่อสร้างขีดความสามารถใน

 การแข่งขัน

**กลยุทธ์ที่ ๑**  สนับสนุน ส่งเสริมให้นักเรียนได้รับการศึกษาให้มีคุณภาพตามมาตรฐาน

การศึกษาชาติ และส่งเสริมกระบวนการการจัดการเรียนรู้เทียบเคียงมาตรฐานสากล โดยการจัดกระบวนการเรียนรู้อย่างหลากหลาย ตามมาตรฐานการเรียนรู้และตัวชี้วัด
 **กลยุทธ์ที่ ๒**   ยกระดับคุณภาพการศึกษา โดยใช้การวิจัย สื่อเทคโนโลยี และนวัตกรรม รวมทั้งพัฒนาการอ่าน การเขียน การคิดวิเคราะห์ ทักษะการเรียนรู้ของนักเรียน

 **กลยุทธ์ที่ ๓**  ส่งเสริมให้นักเรียนสามารถแสวงหาความรู้ด้วยตนเอง จากแหล่งเรียนรู้ ภูมิปัญญาท้องถิ่น ประเพณีและวัฒนธรรมไทย สื่อ เทคโนโลยี สารสนเทศได้อย่างถูกวิธีและเหมาะสม

**ยุทธศาสตร์ที่ ๓** การส่งเสริม พัฒนาครูและบุคลากรทางการศึกษา

 **กลยุทธ์ที่ ๑** ส่งเสริม พัฒนาบุคลากรใช้ภาษาอังกฤษและสื่อเทคโนโลยี เพื่อการจัดการเรียนรู้และการบริหาร

 **กลยุทธ์ที่ ๒** พัฒนาครูและบุคลากรทางการศึกษาให้มีสมรรถนะในการปฏิบัติงานใน

หน้าที่ได้อย่างมีประสิทธิภาพ

**ยุทธศาสตร์ที่ ๔** ขยายโอกาสการเข้าถึงบริการทางการศึกษาและการเรียนรู้อย่างมีคุณภาพ

 **กลยุทธ์ที่ ๑** เพิ่มโอกาสการเข้าถึงการศึกษาที่มีคุณภาพ และพัฒนาระบบดูแลช่วยเหลือนักเรียนอย่างเป็นระบบ

 **กลยุทธ์ที่ ๒** ลดความเลื่อมล้ำทางการศึกษา สำหรับเด็กด้อยโอกาส เด็กไร้สัญชาติ เด็กพลัดถิ่น เด็กต่างด้าว และเด็กไทยที่ไม่มีเลขบัตรประจำตัวประชาชน

  **กลยุทธ์ที่ ๓** ส่งเสริมสนับสนุนการใช้เทคโนโลยีในการจัดการศึกษาให้เพียงพอ และมีคุณภาพ

**ยุทธศาสตร์ที่ ๕** การพัฒนาระบบการบริหารจัดการ และส่งเสริมการมีส่วนร่วมในการจัดการศึกษา
 **กลยุทธ์ที่ ๑**   พัฒนาระบบการบริหารงานจัดการโดยมุ่งเน้นผลสัมฤทธิ์ บนฐานปรัชญาของเศรษฐกิจพอเพียง
 **กลยุทธ์ที่ ๒**   ปฏิรูประบบการนิเทศ ติดตาม การประเมินประสิทธิภาพการปฏิบัติงานของครูและบุคลากรทางการศึกษา อย่างต่อเนื่อง
  **กลยุทธ์ที่ ๓**   พัฒนาระบบการประกันคุณภาพการศึกษาภายในสถานศึกษา

 **กลยุทธ์ที่ ๔**   ส่งเสริมสนับสนุนด้านงบประมาณ และพัสดุในการจัดการเรียนการสอน
ให้ตรงตามแผน โดยใช้หลักธรรมมาภิบาล
 **กลยุทธ์ที่ ๕**  บริหารจัดการแบบมีส่วนร่วม และสร้างเครือข่ายผู้ปกครอง ชุมชน และหน่วยงานที่เกี่ยวข้องให้มีส่วนร่วมในการพัฒนาคุณภาพการศึกษา

 **กลยุทธ์ที่ ๖** เฝ้าระวังและเสริมสร้างความปลอดภัยในสถานศึกษาอย่างมีประสิทธิภาพ ภายใต้นิยามของคำว่า “สถานศึกษาปลอดภัย”